
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1204 


ΑΠΟΦΑΣΕΙΣ 

Αριθμ. 20447/186 

Έγκριση κυκλοφοριακών ρυθμίσεων σύμφωνα 
με την υπ' αριθμ. 139/2017 απόφαση του Δη¬ 
μοτικού Συμβουλίου του Δήμου Σαλαμίνας, στο 
πλαίσιο εκτέλεσης εργασιών του έργου: «Κατα¬ 
σκευή συλλεκτηρίων όμβριων στην περιοχή Σα¬ 
λαμίνας» της νήσου Σαλαμίνας. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1 .Τις περί Διοικητικής Αποκέντρωσης διατάξεις όπως 
τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ107/Α730.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

4. Το άρθρο 52 του ν. 2696/1999 (ΦΕΚ 57/Α 723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με τουςν. 3082/2002, 
ν. 3542/2007 και το άρθρο 46 παραγ. 9 του ν. 4313/2014, 
και ισχύει. 

5. Το άρθρο 109του ν. 2696/1999 (ΦΕΚ57/Α723.03.1999) 
περί δημοσίευσης αποφάσεων που εκδίδονται κατ' εξου¬ 
σιοδότηση του Κώδικα Οδικής Κυκλοφορίας, στην Εφη¬ 
μερίδα της Κυβερνήσεως. 

6. Το αρ. 90 του π.δ. 63/2005 (Φ.Ε.Κ 98/Α722.04.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα». 

7. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

8. Το π.δ. 135/23.12.2010 (Φ.Ε.Κ. 228/Α727.12.2010) 
«Οργανισμός της Αποκεντρωμένης Διοίκησης Αττικής». 


9. Την υπ' αριθμ. 15869/15-05-2017 απόφαση του 
Υπουργού Εσωτερικών (ΦΕΚ250/Υ.Ο.Δ.Δ./26-05-2017) με 
την οποία ο Σπυρίδων Κοκκινάκης διορίσθηκε στην θέση 
του Συντονιστή Αποκεντρωμένης Διοίκησης Αττικής. 

10. Την υπ’ αριθμ. πρωτ.: οικ. 47601 /17682/14.06.2017 
(ΦΕΚ 2056/Β714.06.2017) με ΑΔΑ: ΩΒΝΔΟΡ1Κ-Θ4Ν, 
απόφαση του Συντονιστή Αποκεντρωμένης Διοίκησης 
Αττικής περί μεταβίβασης δικαιώματος υπογραφής. 

11. Την υπ’ αριθμ. ΔΜΕΟ/Ο/3050 (ΦΕΚ 2302/Β7 
16.09.2013) απόφαση του Υπουργού Υποδομών, Μετα¬ 
φορών και Δικτύων, με θέμα: «Έγκριση Τεχνικών Οδη¬ 
γιών κυκλοφοριακών παρεμβάσεων στο αστικό περι¬ 
βάλλον για την εφαρμογή τους σε περιοχές σχολικών 
συγκροτημάτων και περιοχές με αυξημένη κίνηση στα 
πλαίσια βελτίωσης της οδικής ασφάλειας». 

12. Το υπ' αριθμ. 15109/13.05.2013 έγγραφο της Διεύ¬ 
θυνσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Τις υπ’ αριθμ. 1115/2012, 49/2012 και 819/2013 
αποφάσεις του Συμβουλίου της Επικράτειας. 

14. Την υπ' αριθμ. πρωτ. οικ. 47870/39280/10.09.2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμματέα 
της Αποκεντρωμένης Διοίκησης Αττικής με θέμα: «Άσκη¬ 
ση αρμοδιότητας έγκρισης αποφάσεων των ΟΤΑ που 
αφορούν μέτρα ρύθμισης οδικής κυκλοφορίας και λή¬ 
ψης αποφάσεων αναφορικά με τα μέτρα του άρθρου 52Α 
του ν. 2696/1999». 

15. Το υπ' αριθμ. πρωτ. 48823/39998/18.09.2013 έγ¬ 
γραφο του Γ.Γ. Αποκεντρωμένης Διοίκησης Αττικής, με 
θέμα: "Διευκρινίσεις - Οδηγίες περί Εγκρίσεων Κυκλοφο- 
ριακών Ρυθμίσεων οδικών δικτύων στους ΟΤΑ και στους 
χερσαίους χώρους λιμένων". 

1 δ.Την υπ' αριθμ. πρωτ. οικ. 22769/12259/19.03.2015 
(ΑΔΑ: 7ΞΦΔΟΡ1Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά με τα μέτρα του αρ. 52Α 
του ν. 2696/1999». 

17. Την υπ' αριθμ. ΔΙΠΑΔ/οικ./502 κοινή υπουργική 
απόφαση (ΦΕΚ 946/Β709-07-2003) με θέμα: «Τεχνική 

Τεύχος ΒΊ 204/02.04.2018 


Προδιαγραφή Σήμανσης Εκτελούμενων Οδικών Έργων 
εντός και εκτός κατοικημένων περιοχών ως ελάχιστα 
όρια». 

18. Την υπ' αριθμ. ΔΜΕΟ/Ο/6952 κοινή υπουργική 
απόφαση (ΦΕΚ 420/Β716-03-2011) με θέμα: «Υποχρε¬ 
ώσεις και μέτρα για την ασφαλή διέλευση των πεζών 
κατά την εκτέλεση εργασιών σε κοινόχρηστους χώρους 
πόλεων και οικισμών που προορίζονται για την κυκλο¬ 
φορία πεζών». 

19. Την υπ' αριθμ. ΔΜΕΟ/Ο/613 υπουργική απόφαση 
(ΦΕΚ 905/Β720-05-2011) με θέμα: «Έγκριση: 1) Οδηγιών 
Μελετών Οδικών Έργων Κατακόρυφης Σήμανσης Αυτο¬ 
κινητοδρόμων (ΟΜΟΕ - ΚΣΑ), 2) Προδιαγραφών και Οδη¬ 
γιών Σήμανσης Εκτελούμενων Έργων (ΟΜΟΕ-ΣΕΕΟ)». 

20. Το υπ' αριθμ. πρωτ. 86602/859/13-10-2017 έγ¬ 
γραφο της Διεύθυνσης Διοίκησης της Αποκεντρωμέ¬ 
νης Διοίκησης Αττικής, με το οποίο μας διαβιβάστηκε 
η νομοτύπως ληφθείσα, όπως αναφέρει η παραπάνω 
αρμόδια Υπηρεσία, υπ' αριθμ. 139/23-10-2017 απόφαση 
του Δημοτικού Συμβουλίου του Δήμου Σαλαμίνας και 
αφορά σε έγκριση Μελέτης προσωρινών κυκλοφορια- 
κών ρυθμίσεων προκειμένου να εκτελεστούν εργασίες 
στο πλαίσιο του έργου του θέματος. 

21. Την κυκλοφοριακή μελέτη για την εκτέλεση των 
εργασιών του έργου του θέματος, αποτελούμενη από 
τεύχος περιλαμβάνον Τεχνική Έκθεση, σκαριφήματα 
προσωρινής οριζόντιας και κατακόρυφης εργοταξια- 
κής σήμανσης καθώς και μελέτη μεταβολής φάσεων και 
χρόνων φωτεινής σηματοδότησης, ελεγμένη και θεωρη¬ 
μένη για την Α φάση των περιγραφόμενων προσωρινών 
κυκλοφοριακών ρυθμίσεων, από το Τμήμα Ε’ της Διεύ¬ 
θυνσης Οδικών Υποδομών του Υπουργείου Υποδομών 
και Μεταφορών. 

22. Την υπ' αριθμ. 139/2017 απόφαση του Δημοτικού 
Συμβουλίου του Δήμου Σαλαμίνας για την έγκριση της 
κυκλοφοριακών ρυθμίσεων προκειμένου να εκτελε¬ 
στούν εργασίες στο πλαίσιο του έργου του θέματος. 

23. Το με αριθμό πρωτ. Δ.Υ./24-07-2017 διαβιβαστικό 
της Διεύθυνσης Τεχνικών Υπηρεσιών του Δήμου Σαλα¬ 
μίνας με το οποίο παρέχει, προςτο Δημοτικό Συμβούλιο 
του Δήμου, την σύμφωνη γνώμη του για την έγκριση της 
μελέτης των κυκλοφοριακών ρυθμίσεων του θέματος. 

24. Την υπ' αριθμ. 16/2017, απόφαση της Επιτροπής 
Ποιότητας Ζωής του Δήμου Σαλαμίνας, με την οποία 
εγκρίνει την μελέτη των κυκλοφοριακών ρυθμίσεων του 
θέματος. 

25. Την υπ' αριθμ. 33/28-07-2017, απόφαση του Συμ¬ 
βουλίου της Δημοτικής Κοινότητας Σαλαμίνας του Δή¬ 
μου Σαλαμίνας, με την οποία εγκρίνει την μελέτη των 
κυκλοφοριακών ρυθμίσεων του θέματος. 

26. Το με αριθμό πρωτ. 86602/859-12.12.2017 έγγρα¬ 
φο της υπηρεσίας (Αποκεντρωμένη Διοίκηση Αττικής) 
προς την Διεύθυνσης Οδικών Υποδομών του Υπουργεί¬ 
ου Υποδομών και Μεταφορών, με το οποίο διαβιβάστηκε 
προς έγκριση η μελέτη φωτεινής σηματοδότησης. 

27. Το με αριθμό πρωτ. 3578/28-02-2018, έγγραφο του 
ΚΤΕΛ ΣΑΛΑΜΙΝΑΣ Α.Ε. με το οποίο παρέχει σύμφωνη 
γνώμη για την εφαρμογή των κυκλοφοριακών ρυθμί¬ 
σεων στα πλαίσια του έργου του θέματος. 


28. Το με αριθμό πρωτ. 4123/09-03-2018 έγγραφο του 
Δήμου Σαλαμίνας στο οποίο αναφέρεται ότι από την 
υλοποίηση της παρούσας απόφασης έγκρισης κυκλο- 
φοριακών ρυθμίσεων δεν προκαλείται δαπάνη σε βάρος 
του προϋπολογισμού του Δήμου Σαλαμίνας, 

και επειδή: 

Η προτεινόμενη έγκριση των κυκλοφοριακών ρυθ¬ 
μίσεων για το έργο του θέματος είναι απαραίτητη προ¬ 
κειμένου, να εκτελεστούν απρόσκοπτα και με ασφάλεια 
οι εργασίες κατασκευής του έργου: «Κατασκευή συλλε- 
κτηρίων όμβριων στην περιοχή Σαλαμίνας» της νήσου 
Σαλαμίνας, αποφασίζουμε: 

Την έγκριση των προσωρινών κυκλοφοριακών ρυθ¬ 
μίσεων της Α φάσης που περιγράφονται στο τεύχος με¬ 
λέτης των κυκλοφοριακών ρυθμίσεων (Σχετ. 21) όπως 
εξειδικεύονται και διαφοροποιούνται παρακάτω: 

ΑΦΑΣΗ 

1) Κατάληψη όλου του πλάτους του οδοστρώματος 
της κατεύθυνσης κίνησης προς λεωφ. Σαλαμίνας, της 
οδού Καραμανλή επί μήκους 50,00μ. απολήγουσα στην 
συμβολή με την λεωφ. Σαλαμίνας. Η κυκλοφορία των 
οχημάτων θα διεξάγεται μέσω της συνδετήριας οδού 
που συνδέει την οδό Καραμανλή με την λεωφ. Αιαντίου, 
νοτίως του Δημαρχείου Σαλαμίνας. Το μήκος της οδού 
Καραμανλή από το σημείο έναρξης του χώρου κατάλη¬ 
ψης και της συμβολής της με την παρακαμπτήριο οδό 
προσδιορίζεται ως εργοταξιακός. 

2) Κατάληψη όλου του πλάτους του οδοστρώματος της 
λεωφ. Σαλαμίνας από το σημείο συμβολής των αξόνων 
της οδού Καραμανλή με την λεωφ. Σαλαμίνας έως την 
συμβολή της με την λεωφ. Αιαντίου.Το μήκοςτηςλεωφ. 
Σαλαμίνας από το σημείο έναρξης της κατάληψης μέχρι 
την γωνία έναρξης της τριγωνικής νησίδας εκατέρωθεν 
της οποίας διεξάγεται υπό φυσιολογικές συνθήκες η 
κυκλοφορία των οχημάτων επί των δύο αντίθετων κα¬ 
τευθύνσεων της λεωφ. Σαλαμίνας, προσδιορίζεται ως 
εργοταξιακός. 

3) Τα δύο προαναφερόμενα καταλαμβανόμενα τμή¬ 
ματα ενοποιούνται σε ενιαίο χώρο κατάληψης ο οποίος 
περιλαμβάνει και τμήμα, ίσου πλάτους με το μήκος κα¬ 
τάληψης της λεωφ. Σαλαμίνας, της τριγωνικής νησίδας 
εκατέρωθεν της οποίας διεξάγεται υπό φυσιολογικές 
συνθήκες η κυκλοφορία των οχημάτων επί των δύο αντί¬ 
θετων κατευθύνσεων της λεωφ. Σαλαμίνας. 

4) Ο ενοποιημένος χώρος κατάληψης οριοθετείται 
με πλαστικά στηθαία ασφαλείας εργοταξιακού τύπου. 
Η είσοδος στους εργοταξιακούς χώρους που καθορίστη¬ 
καν στις παραγράφους 1 και 2 οριοθετείται με πλαστικά 
στηθαία ασφαλείας κάθετα στο οδόστρωμα και τοπο¬ 
θέτηση σημάτων Π-76 (κινητό εμπόδιο λόγω έργων επί 
της οδού) σε συνδυασμό με Ρ-08-Ε (δρόμος κλειστός για 
όλα τα οχήματα) όπου στο άνω τμήμα των τελευταίων 
τοποθετείται ζεύγος αναλάμποντων φανών. 

5) Μονοδρόμηση της λεωφ. Αιαντίου σε τμήμα μή¬ 
κους ίσο με το μήκος της μικρής πλευράς της μικρής 
τριγωνικής νησίδας εκατέρωθεν της οποίας υπό φυσιο¬ 
λογικές συνθήκες διεξάγεται ομόρροπη κυκλοφορία επί 
της λεωφ. Σαλαμίνας με κατεύθυνση προς Φανερωμένη. 

6) Αντιδρόμηση της κατεύθυνσης κίνησης της λεωφ. 
Σαλαμίνας, στο τμήμα της μεταξύ των δύο τριγωνικών 
νησίδων (μικρής και μεγάλης). Το εν λόγω τμήμα που 
υπό φυσιολογικές συνθήκες εξυπηρετεί την κατεύθυνση 
κίνησης από Παλούκια προς Φανερωμένη, αντιδρομείται 
προκειμένου να εξυπηρετήσει την κατεύθυνση κίνησης 
της λεωφ. Σαλαμίνας από Φανερωμένη προς Παλούκια 
μέσω δεξιάς στροφής επί της λεωφ. Αιαντίου και αριστε¬ 
ρής στροφής επί της λεωφ. Ιπποκράτους. 

7) Οι παρακάτω αναφερόμενες κινήσεις - στροφές, 
οχημάτων επί της ευρύτερης περιοχής του κόμβου κα¬ 
τόπιν των παραπάνω οριοθετήσεων χώρου κατάληψης 
και εργοταξιακών χώρων καθώς και λόγω των προανα- 
φερόμενης μονοδρόμησης και αντιδρόμησης διαφορο¬ 
ποιούνται ως εξής: 

7.α) ΑΠΟ ΒΟΡΑ προς ΝΟΤΟ (μέσω Ζωοδόχου Πηγής 
προς Αιάντιο). 

Τα οχήματα που κινούνται επί της Ζωοδόχου Πηγής με 
κατεύθυνση προς Αιάντιο θα εκτρέπονται με αριστερή 
στροφή στην οδό Αγίας Κυριακής, με δεξιά στροφή στην 
οδό Χίου, με αριστερή στροφή στην λεωφ. Σαλαμίνος 
και με δεξιά στροφή στην λεωφ. Αιαντίου. 

7.β) ΑΠΟ ΝΟΤΟ προς ΔΥΣΗ (μέσω λεωφ. Αιαντίου προς 
Φανερωμένη). 

Τα οχήματα που κινούνται επί της λεωφ. Αιαντίου με 
κατεύθυνση προς Φανερωμένη θα στρίβουν αριστερά 
από τον βόρειο κλάδο της μικρής νησίδας και όχι από 
τον νότιο ο οποίος έχει προσωρινά αντιδρομηθεί. 

7.γ) ΑΠΟ ΑΝΑΤΟΛΗ προς ΔΥΣΗ (από λεωφ. Σαλαμίνας 
προς Φανερωμένη). 

Τα οχήματα που κινούνται επί της λεωφ. Σαλαμίνας 
με κατεύθυνση προς Φανερωμένη θα στρίβουν δεξιά 
επί της λεωφ. Αιαντίου και αριστερά στον βόρειο κλάδο 
της μικρής νησίδας. 

7.δ) ΑΠΟ ΔΥΣΗ προς ΒΟΡΑ ΚΑΙ ΝΟΤΟ (από λεωφ. Σα¬ 
λαμίνας προς λεωφ. Αιαντίου). 

Τα οχήματα που κινούνται επί της λεωφ. Σαλαμίνας 
με κατεύθυνση από Φανερωμένη προς λεωφ. Αιαντίου 
θα χρησιμοποιούν τον αντιδρομημένο κλάδο της λεωφ. 
Σαλαμίνας και δυνατότητα θα στρίβουν δεξιά επί της 
λεωφ. Αιαντίου και αριστερά στον βόρειο κλάδο της 
μικρής νησίδας. 

8) Η νότια διάβαση πεζών επί της λεωφ. Αιαντίου 
μετατοπίζεται νοτιότερα προ της συμβολής της λεωφ. 
Αιαντίου με τον οδό Αμμοχώστου. 

9) Η βόρεια διάβαση πεζών επί της λεωφ. Αιαντίου 
μετατοπίζεται στο ύψος του αρτοποιείου ΜΠΕΓΝΗ. 
Η ακριβή θέση θα οριστεί έπειτα από εκτίμηση των το¬ 
πικών συνθηκών με συναπόφαση μεταξύ του αναδόχου, 
της επιβλέπουσας υπηρεσίας και της Αστυνομικής αρχής 
που είναι επιφορτισμένη με την τροχαία αρμοδιότητα. 

10) Όλες οι υπόλοιπες διαβάσεις πεζών εγκαρσίως 
της λεωφ. Αιαντίου, προσωρινά καταργούνται για την 
ασφάλεια των πεζών λόγω των εκτελούμενων έργων. 

11) Οι φάσεις και οι χρόνοι των υφιστάμενων φανών 
της φωτεινής σηματοδότησης μεταβάλλονται όπως 
προβλέπει η εγκεκριμένη κυκλοφοριακή μελέτη προ¬ 
κειμένου να ρυθμίσουν την διαμπερή κυκλοφορία του 


κόμβου σύμφωνα με τις παραμένουσες αλλά και τις δι¬ 
αφοροποιούμενες κινήσεις. 

12) Η κατάληψη των προαναφερόμενων οδών της 
κάθε κατασκευαστικής φάσης απαγορεύεται ρητά να 
εκτελείται ταυτόχρονα με κατάληψη άλλης κατασκευ¬ 
αστικής φάσης. 

13) Αυτούσιο και αναπόσπαστο τμήμα της παρούσης 
απόφασης αποτελούν τα παρακάτω συνημμένα στοιχεία 
που περιλαμβάνονται στο τεύχος μελέτης προσωρινών 
κυκλοφοριακών ρυθμίσεων: 

13.α) Σκαρίφημα επεμβάσεων υποδομής με τροποποί¬ 
ηση των γεωμετρικών χαρακτηριστικών υφιστάμενων 
νησίδων και οδών και η εκ νέου κατασκευή νέων νησί¬ 
δων προκειμένου να διευκολυνθεί η λήψη των προανα¬ 
φερόμενων προσωρινών κυκλοφοριακών ρυθμίσεων. 

13.β) Δύο σελίδες σκαριφημάτων απεικονίζονται τις 
προαναφερόμενες διαφοροποιούμενες κινήσεις. 

13.γ) Δύο σκαριφήματα απεικονίζονται οριζόντιες και 
κατακόρυφες προσωρινές κυκλοφοριακές σημάνσεις και 
φωτεινές σηματοδοτήσεις. 

13.δ) Το πρόγραμμα λειτουργίας της φωτεινής σημα¬ 
τοδότησης του κόμβου (τρεις σελίδες). 

Η εν λόγω έγκριση χορηγείται με τις εξής προϋποθέσεις: 

1. Τα οριζόμενα στην παρούσα εγκριτική απόφαση 
κατισχύουν στην περίπτωση όπου οι λεκτικά περιγραφεί- 
σες, προτεινόμενες κυκλοφοριακές ρυθμίσεις σε αυτή, 
έρχονται σε αντίθεση με προγενέστερες αναγραφόμενες 
ή εικονιζόμενες σε άλλες συνημμένες εγκρίσεις, αποφά¬ 
σεις, τεχνικές εκθέσεις, μελέτες, σχέδια ή σκαριφήματα ή 
οποιοδήποτε άλλο έγγραφο, που την συνοδεύουν. 

2. Η υλοποίηση υποχρεωτικών παρακαμπτήριων δι¬ 
αδρομών πρέπει να σημαίνεται κατάλληλα, να εξασφα¬ 
λίζεται το απαραίτητο πλάτος για να εξυπηρετούν τα 
εκτρεπούμενα οχήματα ακόμα και αν απαιτείται να επι¬ 
βληθεί μονόπλευρη ή αμφίπλευρη απαγόρευση στάσης 
και στάθμευσης. 

3. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑΜΕΑ). 

4. Τα μέτρα που θα ληφθούν κατ' εφαρμογή της πα¬ 
ρούσας εγκριτικής απόφασης θα ισχύουν από την δημο¬ 
σίευση της στην εφημερίδα της Κυβέρνησης και της με- 
τέπειτα τοποθέτησης των οικείων πινακίδων σήμανσης. 

5. Αυτοδίκαιης ανάκληση της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμόδιους φορείς καθώς και με την απόφαση 
αυτή. 

6. Μη νομιμοποίησης τυχόν παράνομων ενεργειών. 

7. Παρακολούθησηςτηςακριβούςεκτέλεσηςτωνόρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

Η απόφαση αυτή θα ισχύσει από την δημοσίευσή της 
στην Εφημερίδα της Κυβέρνησης και η χρονική διάρκεια 
ισχύος της, θα είναι η ίδια με την προθεσμία εκτέλεσης 
του έργου και τις πιθανές παρατάσεις της. 

Οι εργασίες θα πραγματοποιηθούν από συνεργεία 
της αναδόχου εταιρείας: «ΘΕΜΕΛΗ Α.Τ.Ε.» με επικεφα- 
λή τον Χρήστο Γεωργακόπουλο (τηλ. επικοινωνίας: 210 
2717720-678337648). 

Ο ανάδοχος του έργου υπό την επίβλεψη του Διεύθυν¬ 
σης Τεχνικών Υπηρεσιών του Δήμου Σαλαμίνας, υποχρε- 
ούται σε όλη τη διάρκεια των εργασιών: 

α) Να τοποθετεί και να συντηρεί, σύμφωνα με την ισχύ- 
ουσα Νομοθεσία, τον Κ.Ο.Κ. την «Τεχνική Προδιαγραφή 
σήμανσης εκτελούμενων οδικών έργων εντός και εκτός 
κατοικημένων περιοχών ως ελάχιστα όρια» (ΦΕΚ 946/Β7 
09-07-2003) (σχετ. 17) και των «Προδιαγραφών και 
Οδηγιών Σήμανσης Εκτελούμενων Έργων» (ΦΕΚ 905/ 
Β720-05-2011) (σχετ. 19), τις απαιτούμενες προειδοποι¬ 
ητικές και πληροφοριακές πινακίδες σήμανσης, φανούς, 
αντανακλαστικά, αναλάμποντα βέλη υποχρεωτικής δι¬ 
έλευσης κ.λπ. καθώς και όλων των λοιπών αναγκαίων 
παρεμβάσεων, ώστε να εξασφαλίζεται, με αποκλειστική 
της ευθύνη και μέριμνα, η ομαλή και ασφαλής διεξαγωγή 


της κυκλοφορίας των οχημάτων και πεζών στην περιοχή 
των εκτελούμενων έργων (Σχετ. 18). 

β) Να αποκαταστήσει αμέσως τυχόν φθορές στην 
υπάρχουσα, οριζόντια και κατακόρυφη σήμανση ή 
οπουδήποτε αλλού. 

γ) Να μεριμνήσει για την ακώλυτη εξυπηρέτηση των 
παρόδιων δραστηριοτήτων και των πεζών στην περιοχή 
των έργων. 

δ) Να μεριμνήσει για την διευθέτηση των πιθανών 
αλλαγών διαδρομών και στάσεων των λεωφορειακών 
γραμμών που διέρχονται από την περιοχή των έργων, 
με την τοποθέτηση της προσήκουσας σήμανσης. 

Η απόφαση αυτή, εν όψει των ανωτέρω προσωρινών 
κυκλοφοριακών ρυθμίσεων δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν 
για το εν λόγω έργο. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 5Θ% 

Κατασκευή αγωγού όμβριων στη Λ. Σαλαμίνος 
Διαχείριση της κυκλοφορίας κατά τη διάρκεια κατασκευής 

Τεχνική Έκθεση 


4 σχήματα αφορούν τους προσερχόμενους στον κόμβο από Παλούκια (ανατολικά), 
Φανερωμένη (δυτικά). Βορρά και Αιάντειο (νότια), αντίστοιχα. 

^^λαμινος 



Βούλγαρη 


Πορείες προσερχόμενων από Παλούκια 



I ηΤΟΚΝΗΕ 
I ΑΠΟ* 


Φεβρουάριος 2018 
Έκδοση 2 η 

Φεβρουάριος 2018 
Έκδοση 2" 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

